|  |
| --- |
| grb7 |
|  |
| **REPUBLIKA HRVATSKA** |
| PRIMORSKO-GORANSKA ŽUPANIJA  ***Županijska skupština*** |

**Antikorupcijsko povjerenstvo**

**na području Primorsko-goranske županije**

Na temelju članka 10. stavka 4. Etičkog kodeksa nositelja političkih dužnosti u Primorsko-goranskoj županiji („Službene novine“ broj 4/09), Antikorupcijsko povjerenstvo na području Primorsko-goranske županije objavljuje

**JAVNI POZIV**

**za podnošenje prijedloga za imenovanje predsjednika Etičkog povjerenstva Primorsko-goranske županije**

Objavljuju se uvjeti i rok za podnošenje prijedloga za imenovanje predsjednika Etičkog povjerenstva Primorsko-goranske županije (u daljnjem tekstu: Etičko povjerenstvo).

Predsjednik Etičkog povjerenstva imenuje se iz reda uglednih javnih osoba koje nisu članovi političkih stranka niti nositelji političkih dužnosti u Primorsko-goranskoj županiji.

Pod nositeljima političkih dužnosti podrazumijevaju se Župan i zamjenici Župana, predsjednik, potpredsjednici i članovi Županijske skupštine, predsjednik, potpredsjednici i članovi radnih tijela Županijske skupštine iz članka 44. stavka 2. Statuta Primorsko-goranske županije.

Pravo na podnošenje prijedloga za imenovanje predsjednika Etičkog povjerenstva imaju:

* članovi Županijske skupštine Primorsko-goranske županije
* klubovi članova Županijske skupštine
* radna tijela Županijske skupštine
* Župan i zamjenici Župana
* pravne osobe sa sjedištem u Primorsko-goranskoj županiji

Prijedlog za imenovanje podnosi se u pisanom obliku na obrascu koji je sastavni dio ovog Javnog poziva, a nalazi se na mrežnim stranicama Primorsko-goranske županije ([www.pgz.hr](http://www.pgz.hr)).

Prijedlog za imenovanje mora sadržavati:

* ime i prezime odnosno naziv te prebivalište odnosno sjedište ovlaštenog predlagatelja
* ime i prezime osobe koja se predlaže (predloženik)
* pisano obrazloženje i opis rada i djelovanja predloženika
* životopis predloženika

Prijedlozi za imenovanje dostavljaju se najkasnije do 5. travnja 2019. godine na adresu

**Primorsko-goranska županija**

**Županijska skupština**

**Antikorupcijsko povjerenstvo na području Primorsko-goranske županije**

**„Prijedlog za imenovanje predsjednika Etičkog povjerenstva**

**Primorsko-goranske županije“**

**Adamićeva 10, Rijeka**

ili

putem pisarnice Primorsko-goranske županije na adresi Slogin kula 2, Rijeka.

**Predsjednica**

**Sanja Tamarut, v.r.**

**OBRAZAC PRIJEDLOGA ZA IMENOVANJE PREDSJEDNIKA**

**ETIČKOG POVJERENSTVA PRIMORSKO-GORANSKE ŽUPANIJE**

|  |  |
| --- | --- |
| **IME I PREZIME / NAZIV OVLAŠTENOG PREDLAGATELJA** |  |
| **PREBIVALIŠTE / SJEDIŠTE OVLAŠTENOG PREDLAGATELJA** |  |
| **IME I PREZIME PREDLOŽENIKA** |  |

**Napomena:** uz ovaj obrazac dostavlja se:

* životopis predloženika
* pisano obrazloženje i opis rada i djelovanja predloženika